EkBass/fiwiki-20250220-pages-articles huggingface dataset:
STS-117

STS-117 oli Nasan avaruussukkulalento, joka lennettiin Atlantis- avaruussukkulalla. Lento alkoi 8. kesäkuuta 2007 kello 23.38.04 (UTC) ja päättyi 22. kesäkuuta 20.49.49 (UTC). Atlantis laskeutui Floridan sijasta Kaliforniassa sijaitsevaan Edwardin lentotukikohtaan. Lento oli 118. avaruussukkulalento ja 28. Atlantiksen lento. Lennolla jatkettiin Kansainvälisen avaruusaseman rakentamista. Asemalle asennettiin uusi runkoelementti (S3/S4 truss) ja aurinkokennoja. Lisäksi lennolla vaihdettiin yksi ISS:n miehistön jäsen. Lento viivästyi, kun maanantaina 26. helmikuuta 2007 riehunut ukkonen ja raekuuro aiheuttivat vaurioita ainakin sukkulan ulkoisen polttoainetankin eristevaahtoon. Vaurioiden tutkimiseksi ja korjaamiseksi Atlantis siirrettiin 4. maaliskuuta takaisin huoltohalliin. Kansainväliseltä avaruusasemalta palannut Sunita Williams vietti avaruudessa ennätykselliset 194 vuorokautta. ==Miehistö== * Frederick Sturckow (3. lento) - Komentaja * Lee Archambault (1.) - Pilotti * James F. Reilly (3.) - Tehtäväspesialisti * John Olivas (1.) - Tehtäväspesialisti * Patrick G. Forrester (2.) - Tehtäväspesialisti * Steven R. Swanson (1.) - Tehtäväspesialisti Asemalle jäänyt ISS Retkikunta 15:n miehistön jäsen: * Clayton Anderson Asemalta Maahan palannut ISS Retkikunta 15:n miehistön jäsen: * Sunita Williams Mark Polanskyn piti alun perin olla tämän lennon pilottina, mutta hän toimi sen sijaan lennon STS-116 komentajana. Luokka:Avaruussukkulalennot Luokka:Vuoden 2007 avaruustoiminta
Haus

Haus tai HAUS voi tarkoittaa seuraavia: * HAUS kehittämiskeskus Oy, suomalainen valtionyhtiö * Haus, entinen kunta Norjan Hordalandin läänissä * Anton Haus (1851–1917), Itävalta-Unkarin laivaston suuramiraali
Marvin Pentz Gay, Sr.

Marvin Pentz Gay Sr. (1. lokakuuta 1914 – 10. lokakuuta 1998) oli yhdysvaltalainen pastori sekä kuuluisan soul- ja R&B-laulaja;, -lauluntekijä, -tuottaja, Marvin Pentz Gay Jr:n eli Marvin Gayen isä ja murhaaja. Gay syntyi Lexingtonissa, Kentuckyssa yhtenä perheen 18 lapsesta. Gay meni naimisiin vuonna 1935. "Gaye, Frankie & Basten, Fred (2003) Marvin Gaye, My Brother. San Francisco: Backbeat Books. ISBN 0-87930-742-0". s.4-5. Gay Sr:n suhde poikaansa oli mutkikas ja usein riitaisa. Gay Sr. ei pitänyt poikansa musiikkityylistä ja elämäntavoista, ja Gay Jr. ei pitänyt isänsä viehtymyksestä pukeutua toisinaan naisten vaatteisiin. Gay Sr. ampui riidan jälkeen poikaansa kaksi kertaa tämän 45. syntymäpäivän aattona 1. huhtikuuta 1984 kotonaan Los Angelesissa. Häntä syytettiin aluksi kolmannen asteen murhasta, mutta rangaistusta kevennettiin viideksi vuodeksi ehdollista vankeutta, johtuen hänen iästään ja havaitusta aivokasvaimesta. Marvin Pentz Gay Sr. kuoli 84-vuotiaana keuhkokuumeeseen. ==Lähteet== ==Aiheesta muualla== *Find a death *BBC Obituary Luokka:Yhdysvaltalaiset murhaajat Luokka:Vuonna 1914 syntyneet Luokka:Vuonna 1998 kuolleet
Valutussuodatin

Valutussuodatin on akvaarion hoidossa käytettävä veden mekaaniseen- ja lähinnä biologiseen suodattamiseen tarkoitettu suodatintyyppi. Suodatin on toiminnaltaan varsin yksinkertainen. Akvaariossa oleva vesi pumpataan suodattimeen, jossa vesi levitetään tasaisesti koko suodattimen alueelle suihkuputkien reikälevyjen tms. avulla. Tämän jälkeen vesi valuu painovoiman vaikutuksesta suodatinaltaan sisällä olevien suodatusmassojen läpi suodattimen pohjalle, josta vesi johdetaan takaisin altaaseen. Valutussuodattimen paikka on yleensä akvaarion yläpuolella, koska mahdolliset pumpun toimintahäiriöt tai sähkökatkot voivat aiheuttaa akvaarion alapuolelle asennetussa suodattimessa vesivuotoja. Valutussuodatin on varsin tehokas veden biologinen puhdistaja johtuen suodatusmassoissa olevan bakteerikannan hyvästä hapensaannista. Tyyppi sopii sekä makeavesiakvaarioon että meriakvaarioon, vaikkakin jälkimmäisessä se on vähemmän käytetty. Valutussuodattimella voidaan myös jäähdyttää vettä ja lisätä sen happipitoisuutta. Yleensä laitteet ovat itse rakennettuja, mutta jonkin verran on olemassa myös kaupallisia valmisteita. Joissakin yhteyksissä valutussuodattimen on epäilty vaikuttavan haitallisesti akvaariokasvien kasvamiseen. == Lähteet == Luokka:Akvaariot
Yago Lamela

Santiago "Yago" Lamela Tobía (24. heinäkuuta 1977 Avilés – 8. toukokuuta 2014 Avilés) oli espanjalainen pituushyppääjä. == Urheilu-ura == Vuonna 1998 Lamela sijoittui viidenneksi sisäratojen EM-kilpailuissa ja kahdeksanneksi ulkoratojen EM-kilpailuissa. Seuraavana vuonna hän voitti hopeaa Maebashin MM- hallikilpailuissa Euroopan ennätystuloksella 856 cm. Kilpailussa hän paransi Espanjan ennätystä kolmeen kertaan häviten lopulta Iván Pedrosolle 6 cm. Samana kesänä hän voitti alle 23-vuotiaiden Euroopan-mestaruuden ja hopeaa Sevillan MM-kilpailuissa tuloksella 840 cm, häviten jälleen Iván Pedrosolle, joka voitti kilpailun tuloksella 856 cm. Sydneyn olympialaisissa 2000 Lamela karsiutui loppukilpailusta tuloksella 789 cm. Vuonna 2002 hän voitti hopeaa Wienin EM-hallikilpailuissa tuloksella 817 cm ja pronssia Münchenin ulkoratojen EM-kilpailuissa tuloksella 799 cm. Vuonna 2003 Lamela voitti hopeaa Birminghamin MM-hallikilpailuissa tuloksella 828 cm häviten viimeisellä kierroksella hänet ohittaneelle Dwight Phillipsille yhden senttimetrin. Pariisin ulkoratojen MM-kilpailuissa Lamela sijoittui kolmanneksi tuloksella 822 cm. Vuonna 2004 Lamela karsiutui Budapestin MM-hallikilpailuissa. Ateenan olympialaisissa hän sijoittui yhdenneksitoista tuloksella 798 cm. Pituushypyn Espanjan mestaruuden Lamela voitti ulkoradoilla vuosina 1998, 1999, 2000 ja 2003 sekä sisäradoilla vuosina 1999, 2003 ja 2004. Lamelan ennätys pituushypyssä, sekä sisä- että ulkoradoilta oli 856 cm vuodelta 1999. Molemmat tulokset ovat myös Espanjan ennätyksiä. Kaikkiaan Lamela paransi pituushypyssä Espanjan ennätystä viidesti sekä ulko- että sisäradoilla. 7. maaliskuuta 1999 hypätty halliennätys 856 cm on kautta aikain viidenneksi paras hallitulos ja Euroopan ennätyksenä se säilyi kymmenen vuotta. 8. maaliskuuta 2009 saksalainen Sebastian Bayer rikkoi sen hypättyään Torinon EM-hallikilpailuissa 871 cm. Kolmiloikassa Lamelan ennätys oli 16,72 m vuodelta 1998. Lamela kärsi akillesjännevaivoista vuodesta 2004 lähtien. Hän lopetti kilpauransa vuonna 2009, ja vuonna 2011 hän joutui sairaalahoitoon vaikean masennuksen vuoksi. Lapsuudenystävä löysi Lamelan kuolleena tämän lapsuudenkodista torstai-iltana 8. toukokuuta 2014 Avilés'sta.http://www.iltasanomat.fi/yleisurheilu/art-1288686496171.html == Lähteet == * * * Lamelan profiili Espanjan yleisurheiluliiton sivuilla (PDF) * Yago Lamela Bio, Stats and Results Olympics at Sports-Reference.com ===Viitteet=== Luokka:Espanjalaiset pituushyppääjät Luokka:Vuonna 1977 syntyneet Luokka:Vuonna 2014 kuolleet
Tussi

Tussi tai tušši voi tarkoittaa: * Tušši eli muste on nestemäistä, usein nokimustaa piirustus- ja kirjoitusväriä * Tussikynä eli huopakynä on säiliöllinen kynä, jossa on usein huopamainen kärki * Afrikkalaisten tutsien toinen nimitys on tussit
Kiianlinna

Kiianlinna on Kanta-Hämeessä Janakkalan Vanajan Rastilan kylässä sijaitseva mäkilinna. == Mäkilinna == Mäkilinnan paikka sijaitsee Janakkalan kirkosta 4,4 kilometriä pohjoiseen. Mäki on pieni osa Kalpalinnan laskettelukeskusta, joka jää Hiidenjoen lounaispuolelle. Mäki sisältyy harjuselänteiden keskellä olevaan moreeniharjanteeseen ja sen huipun laajuus on 60×15 metriä. Mäen rinteet ovat vaikeat kiivetä, mutta mäen päät ovat loivempia. Mitään puolustavarustuksen jäänteitä, kuten esimerkiksi kivivalleja tai vallihautoja, ei ole löydetty. Mäen pohjoispuoliselta tasanteelta on löydetty saviastian sirpaleita ja hyvin paksu nokimaakerrostuma. == Tutkimuksia == Kohdetta on tutkittu koekaivauksin vain vuonna 1989, mutta sitä on tutkittu pintapuolisesti vuosina 1935 (Jouko Voionmaa), 1939 (Esko Sarasmo) ja 1984 (Jyri Saukkonen). == Historiaa == Kiianlinna kuului muinaisen Hämeen linnavuorten ketjuun. Vuonna 1939 paikalle alettiin rakentaa laskettelurinnettä. Karl A. Ebb ja Aleksanteri Patama näkivät metsästysmatkalla vuonna 1939 paljaaksi hakatun mäen ja kävivät myöhemmin vilkaisemassa aluetta tarkemmin. Aikansa alpinistina tunnettu "Kalle" Ebb ihastui alueeseen ja osti sen. Ebb rakennutti jo samana vuonna Kiianlinnaan ensimmäisen rinteen. Lisäksi Ebb rakennutti viikonloppumajansa ylös rinteeseen ja alemmaksi kasvihuoneen. Hän hautasi Kiianlinnan tilalleen myös varhain kuolleen poikansa Heimo Ebbin, joka kaatui sodan viimeisinä päivinä. ==Lähteet== Luokka:Janakkalan rakennukset ja rakennelmat Luokka:Vanaja Luokka:Suomen muinaislinnat Luokka:Suomen talviurheilukeskukset Luokka:Hämeenlinnan historia
Douglas DC-4

Douglas DC-4 (Douglas Commercial 4) oli Douglas Aircraft Companyn suunnittelema nelimoottorinen matkustaja- ja kuljetuskone.Eden 2002 s. 604 == Kehitys == DC-4 suunniteltiin alun perin siviililiikenteeseen. Tärkein innovaatio oli siirtyminen nokkapyörällisen laskutelineen käyttöön kannuspyörän sijasta. Ensimmäinen DC-4E (E=Experimental) lensi kesäkuussa 1938. Konetyyppiä pidettiin kuitenkin liian monimutkaisena, ja se ei saanut suurta suosiota markkinoilla. Toisen maailmansodan syttyminen vei koneita armeijan käyttöön, USAAF tunsi koneet nimellä C-54 Skymaster, ja laivastoversion nimellä R5D. C-54 otettiin palveluskäyttöön helmikuussa 1942. Armeijan käyttöön tehtiin 1 163 konetta. Sodan jälkeen niitä myytiin siviilikäyttöön. Sodan jälkeen valmistui vain 74 konetta. Koneesta oli tarjolla myös paineistetulla matkustamolla varustettu versio, mutta kaikki siviilikäyttöiset koneet olivat paineistamattomia. == Tekniset tiedot (DC-4-1009)== == Katso myös == *Douglas DC-6 *Douglas DC-7 *Boeing 307 *Lockheed L-1049 Super Constellation == Lähteet == * === Viitteet === ==Aiheesta muualla== *Lentäen yli Atlantin (Ylen Elävä arkisto, Vuonna 1947 kuvattu lyhytfilmi Atlantin ylityksestä DC-4 -matkustajakoneella) __NOTOC__ DC-4 Luokka:Yhdysvaltalaiset kuljetuskoneet Luokka:1930-luvun kuljetuskoneet Luokka:Yhdysvaltalaiset matkustajalentokoneet Luokka:1930-luvun matkustajalentokoneet
Iisveden rata

Iisveden rata on Suonenjoella sijaitseva Savon radan haara, joka eroaa Savon radasta Suonenjoen rautatieasemalla ja jatkuu 6 km:n päähän Iisvedelle. Iisveden rata valmistui 1. lokakuuta 1889 samalla rataosan Kouvola–Kuopio kanssa aluksi vain kesäisen laivaliikenteen tarpeisiin. Henkilöliikenne radalla lopetettiin jo vuonna 1936. Sota-ajan poikkeusoloissa 1.12.1942 alkaen radalla kulki henkilöjuna 2 kertaa päivässä, koska bussiliikennettä harjoittanut yhtiö A. Hänninen joutui lopettamaan toimintansa. Asemaseudulle perustettiin ensimmäinen saha 1894 ja pian nousi rinnalle kaksi muutakin sahaa. Sahatoiminnan ja puunkuormauksen sijoittuessa sataman länsipuolelle ja Jauholahden rannalle, rataa jatkettiin vielä Iisveden asemalta sahoille ja noin neljän kilometrin päähän Kinnulanniemeen 1927, jolloin radan kokonaispituudeksi tuli 10 kilometriä. Jauholahden radan loppupää Kinnulanniemeen on purettu, mutta alkupää sahalle on jäljellä. Rataosa Yläkoski-Iisvesi on suljettu liikenteeltä radan huonon kunnon vuoksi muutama vuosi sitten. Yläkoskella kuormataan raakapuuta säännöllisesti. Iisvesi oli 1920- ja 1930-luvuilla Suomen sisämaan suurin puutavaran lähetysasema ja sisävesien suurin puutavaran lastauspaikka. Vuonna 1930 Iisveden asemalle kulki 17 henkilö- ja tavarajunaa vuorokaudessa. Iisveden radan kilometripylväiden numerointi oli poikkeuksellinen vuoteen 2014 saakka, sillä numerointi alkoi Suonenjoelta, eikä Helsingistä kuten normaalisti. Vuonna 2014 kilometripylväät uusittiin ja nyt Iisveden asema sijaitsee kilometrillä 420. == Lähteet == Luokka:Suomen rataverkko Luokka:Suonenjoen liikenne
Lentokenttämetro

Lentokenttämetro on Helsingin kaupungin suunnitelma Helsingin metroverkon ulottamiseksi Helsinki-Vantaan lentoasemalle.Seppo Vepsäläinen & Mervi Vatanen: Lentokenttämetro - Toiminnalliset tarkastelut HKL. Viitattu 11.12.2022 Suunnitelman lähtöpaikkana on Pasila, jonne on suunniteltu Helsingin toisen metrolinjan alkuvaiheen pääteasema (toisen pääteaseman ollessa Kampissa, nykyisen metroaseman alla). Helsingin kaupungin liikennelaitos (HKL) ja Helsingin kaupunkisuunnitteluvirasto aloittivat syksyllä 2005 selvitystyön suunnitellun toisen metrolinjan jatkamisesta Pasilasta Helsinki-Vantaan lentoasemalle. Metron rakentamissuunnitelmien lisäksi on Kehäradan reitille rakennettu heinäkuussa 2015 käyttöön otettu Lentoaseman rautatieasema. Aseman yhteyteen voitaisiin myöhemmin rakentaa Lentokenttämetron metroasema. == Linjausvaihtoehdot == HKL on tilannut selvityksen eri linjausvaihtoehdoista ja niiden vaikutuksista alueen liikenteeseen. Selvitys valmistui huhtikuussa 2006, ja Helsingin kaupungin joukkoliikennelautakunta päätti kokouksessaan 4. toukokuuta 2006 jatkaa selvitystyötä, sekä lähettää jo valmistuneet selvitykset tiedoksi Vantaan kaupungille, liikenne- ja viestintäministeriölle, Ilmailulaitokselle ja YTV:lle. Erillisiä linjausvaihtoehtoja esitettiin neljä, joista yhden kohdalla asemien määrästä esitettiin kaksi eri vaihtoehtoa. Eli käytännössä vertailussa oli lopulta viisi eri vaihtoehtoa: #Mahdollisimman suora tunneliyhteys Pasilasta Metsälän ja Maunulan kautta Vantaanporttiin ja edelleen Aviapoliksen kautta lentoasemalle #Mahdollisimman suora, väliasematon tunneliyhteys #Tuusulantietä seuraava, osittain maan pinnalla kulkeva vaihtoehto. Asemat Metsälässä, Maunulassa, Tikkurilantiellä ja lentoasemalla #Suora maankäyttölinja tunnelina. Asemat sijaitsevat Käpylän Olympiakylässä, Metsälässä, Maunulassa, Pakilassa, Paloheinässä, Tammistossa, Kartanonkoskella, Vantaanportissa, Aviapoliksessa sekä lentoasemalla #Viikin linja, jonka asemat sijaitsevat Kumpulassa, Viikissä, Kivikossa, Malmin lentoasemalla, Malmilla, Vantaanportissa, Aviapoliksessa sekä lentoasemalla == Lähteet == Luokka:Helsingin metro Luokka:Ratasuunnitelmat Suomessa Luokka:Vantaan liikenne
Mäntän rata

Mäntän rata on Suomen rataverkkoon kuuluva rataosuus, joka kulkee Vilppulasta Mänttään. Se yhtyy Vilppulassa Tampereen ja Haapamäen väliseen rataan. ==Historia== Gustav Adolf Serlachius sai muutettua Tampereelta pohjoiseen suuntautuvan radan jo päätetyn linjauksen kulkemaan Näsijärven itäpuolelta Vilppulan kautta saadakseen omistamilleen Mäntän tehtaille paremmat kuljetusyhteydet. Rata valmistui vuonna 1882 ja alkuun tavarat kuljetettiin hevoskyydillä Vilppulaan, mutta vuonna 1897 otettiin käyttöön kapearaiteinen Mäntän–Vilppulan rautatie. Mäntän tehtaiden tuotanto kasvoi 1910-luvulla niin suureksi, että kapearaiteisen rautatien kuljetuskyky ei enää ollut riittävä. Sen vuoksi yhtiö teki vuonna 1919 valtioneuvostolle aloitteen radan muuttamiseksi leveäraiteiseksi, mutta se ei tuottanut toivottua tulosta. Yhtiö lähetti uuden anomuksen vuonna 1925, mikä lopulta käynnisti neuvottelut, joiden tuloksena valtio päätti tukea radan rakentamista kahdella miljoonalla markalla. Radan rakentamispäätös syntyi 10. helmikuuta 1927 ja leveäraiteinen Mäntän rata valmistui niin, että tavaraliikenne voitiin aloittaa 1. tammikuuta 1929 ja henkilöliikenne 1. syyskuuta 1929. Mäntän asema sijoitettiin Virtasalmen itäpuolelle, koska ajatuksena oli jatkaa rataa Jämsään asti.Vanhan Ruoveden historia III:8:1. Mäntän historia 1860–1947, s. 281 Mäntän ja Vilppulan välinen matkustajaliikenne oli vilkasta. 1930-luvulla edestakaisia junavuoroja oli yhdeksän ja Mäntän suunnasta lähtevien matkustajien määrä vakiintui 30 000:een. Sotien jälkeen määrä kohosi lähes 80 000:een. Junia käyttivät erityisesti Vilppulassa asuvat Mäntän tehtaiden työntekijät ja yhteiskoulun oppilaat. Tehtaan työväelle jaettiin kullekin päivälle määrättyjä ilmaislippuja, joista punaiset kelpasivat kaikissa junissa mutta siniset ainoastaan työläisvuoroissa. Valtionrautatiet hoiti Mäntän ja Vilppulan välistä henkilöliikennettä junilla vuosina 1930–1953 ja linja-autoilla vuosina 1953–1969. Sen jälkeen henkilöliikenteen harjoittaminen siirtyi Pohjolan Liikenteelle.Vanhan Ruoveden historia III:4:2. Vilppulan ja Pohjaslahden historia 1818–1980, s. 116–117 ==Nykytilanne== Mänttä-Vilppulassa on ajettu kiskobussiliikenteen avaamista radalle. Rataa ei kuitenkaan ainakaan lähivuosina avata matkustajaliikenteelle. Ratahallintokeskus suunnittelee tekevänsä osuudelle vain tavaraliikenteelle välttämättömiä korjauksia eikä siis henkilöliikenteen edellyttämiä pysäkkejä ja turvalaitteita.. Radan ainoa asiakas Metsä-Tissue lopetti rautatiekuljetusten käytön syksyllä 2021 ja radalla ei ole sen jälkeen ollut liikennettä. ==Katso myös== * Mäntän paperitehdas ==Lähteet== ==Aiheesta muualla== * Mäntän liikenne Luokka:Mänttä- Vilppulan liikenne Luokka:Suomen rataverkko
Stoori – vuodet 1978–82

Stoori – vuodet 1978–82 on Pelle Miljoonan kokoelmalevy, joka sisältää hänen eri kokoonpanojensa hittikappaleita vuosilta 1978–1982. Kokoelma julkaistiin syksyllä 1995. == Kappaleet == # # # # # # # # # # # # # # # # # # # # # # # == Tekijät == * Valokuvat: Riipinen * Ulkoasu: Juho Juntunen ==Lähteet== * Discogs - Stoori Vuodet 78-82 kuvina Luokka:Vuoden 1995 kokoelma-albumit Luokka:Pelle Miljoonan kokoelma-albumit
Kuulamoottori

thumb|250px|Kaksisylinterinen kuulamoottori. Kuulamoottori, hehkukupumoottori tai hehkukuulamoottori on vanha polttomoottorityyppi, joka on nykyisin poistunut valmistuksesta. Sitä kutsutaan toisinaan myös nimellä **puolidieselmoottori** , sillä kuten dieselmoottori, se ei tarvitse erillistä sytytystulppaa seoksen sytyttämiseen. Koneet ovat pääasiassa kaksitahtikoneita. Tärkein ero muihin polttomoottoreihin nähden on se, että koneessa on sytytystulppien tai suoraruiskutuksen sijasta sylinterin yläpäässä ns. hehkukuula, jota ennen käynnistystä kuumennetaan ulkoisella lämmönlähteellä, tavallisimmin puhalluslampulla ja joskus kaasupolttimella. Akkua tai muuta virtalähdettä ei siis tarvita. Kone voidaan käynnistää kuulan hehkuessa silmin havaittavasti. Koneen käydessä käynnin kehittämä kuumuus pitää hehkukuulan lämpimänä, joten ulkoista liekkiä ei käynnistyksen jälkeen tarvita. Myöskään sylinteriä kiertävä jäähdytysvaippa ei jäähdytä hehkukuulaa, eli kone on helppo käynnistää lyhyen pysähdyksen jälkeen uudelleen. Kuulamoottorit eivät ole nirsoja polttoaineen suhteen, eli niissä voidaan polttaa myös eri polttoaineiden sekoituksia, kunhan vain pahin sakka suodatetaan pois. Tämän vuoksi moottorityyppi olikin Suomessa suosittu paikalliskoneena eli maamoottorina aina 1960-luvulle asti. Kuulamoottoreita käytettiin paljon myös pienissä ja keskisuurissa kalastusaluksissa. Sekalaisten polttoaineiden käytön seurauksena koneet pyrkivät kuitenkin karstoittumaan nopeasti, ja ne täytyikin usein avata karstan poistoa varten. Kuulamoottorien heikkoutena oli huono teho-painosuhde, joten dieselmoottorit syrjäyttivät ne toisen maailmansodan jälkeen lopullisesti. Puolidieselmoottorit ovat kuitenkin säilyneet pienoismallikäytössä nykyaikaan asti, joskin hehkukuulan sijaan käytetään hehkutulppaa. Yleensä näissä tosin käytetään polttoaineena metanolin, nitrometaanin ja öljyjen seosta. Nämä ovat litratehoiltaan erittäin hyviä, noin 150–700 hv/l kun henkilöauton bensiinimoottori on luokkaa 60 hv/l. Eräs tunnetuimpia näiden maamoottoreiden valmistajia oli ruotsalainen Bolinder-tehdas. Suomessa niitä on valmistanut Björneborgs Mekaniska Werkstad. Kuulamoottoreita on säilynyt runsaasti. Harrastajat pitävät niitä käyttökunnossa ja muutaman kerran kesässä niitä esitellään yleisölle erilaatuisten tapahtumien yhteydessä. ==Aiheesta muualla== * Weteraanimoottorikerho Wanha Woima r.y. Luokka:Polttomoottorit Luokka:Tekniikan historia
Under Cover

Under Cover on Ozzy Osbournen cover-albumi vuodelta 2005, jolla hän esittää omia suosikkikappaleitaan. Levy on periaatteessa Prince of Darkness -boxin neljäs levy muutamalla lisäraidalla ja yhdellä poistolla varustettuna. Kitaristina albumilla on Alice In Chains-yhtyeestä tuttu Jerry Cantrell ja bassoa soittaa The Cult-yhtyeen Chris Wyse. Myös Ian Hunter (Mott The Hoople) ja Leslie West (Mountain) vierailevat albumilla. Albumista on dual disc -versio, jolta löytyy Osbournen ja tyttärensä Kelly Osbournen tulkinta Black Sabbathin "Changes"-kappaleesta. DVD-osiosta löytyy "In My Life"-kappaleen video, "Dinner With Ozzy And Friends"-dokumentti, sekä albumin kappaleet uudelleenmiksattuina. == Kappaleet (suluissa alkuperäinen esittäjä) == # "Rocky Mountain Way" (Walsh/Grey/Passarelli/Vitale) - 4:32 (Joe Walsh) # "In My Life" (Lennon/McCartney) - 3:30 (The Beatles) # "Mississippi Queen" (West/Laing/Pappalardi/Rea) - 4:11 (Mountain) # "Go Now" (Banks/Bennett) - 3:42 (The Moody Blues) # "Woman" (Lennon) - 3:45 (John Lennon) # "21st Century Schizoid Man" (Fripp/McDonald/Lake/Giles/Sinfeld) - 3:53 (King Crimson) # "All the Young Dudes" (Bowie) - 4:34 (Mott The Hoople) # "For What It's Worth" (Stills) - 3:20 (Buffalo Springfield) # "Good Times" (Burdon/Weider/Briggs/McCulloch/Jenkins) - 3:45 (The Animals) # "Sunshine of Your Love" (Bruce/Brown/Clapton) - 5:10 (Cream) # "Fire" (Brown/Crane/Finesilver/Ker) - 4:08 (The Crazy World of Arthur Brown) # "Working Class Hero" (Lennon) - 3:22 (John Lennon) # "Sympathy for the Devil" (Jagger/Richards) - 7:11 (The Rolling Stones) ==Muusikot== *Ozzy Osbourne: laulu *Jerry Cantrell: kitara *Chris Wyse: basso *Mike Bordin: rummut *Ian Hunter: laulu (All The Young Dudes) *Leslie West: kitarasoolo (Mississippi Queen) *Robert Randolph: pedal steel -kitara (Sympathy for the Devil, 21th Century Schizoid Man) *Paul Santo: kitara (Sunshine Of Your Love) *Joe Bonamassa: kitara (For What It's Worth) *Bogie Bowles: rummut (For What It's Worth) == Arvostelut == * Imperiumi: 5/10[https://www.impe.fi/reviews/1/4382 Levyarvostelu: Ozzy Osbourne - Under Cover] Viitattu 30.6.2022. == Lähteet == == Aiheesta muualla == * * Luokka:Ozzy Osbournen albumit Luokka:Vuoden 2005 albumit Luokka:Cover-albumit
Vapaa pudotus

Vapaa pudotus on suomalainen draama- ja komediasarja, jossa on kymmenen noin 45 minuutin jaksoa: "Kaikki hyvin", "Turon baari", "Jäänmurtajat", "Taide", "X", "Ei yhtään onnellista päivää", "Home sweet home", "Iloinen talo", "www.blowyourheadoff.com" ja "Kertaus". Vapaa pudotus perustuu teatteriryhmä Stella Polariksen näyttelijöiden improvisaatiometodilla tuottamiin tarinoihin. Sarja sai useita palkintoja, muun muassa Venla-palkinnot vuoden 2002 paras televisioelokuva ("Turon Baari") ja vuoden 2002 paras naisnäyttelijä (Tiina Pirhonen jaksosta "Kaikki hyvin"), Tampereen elokuvajuhlien Risto Jarva -palkinnon ("Turon Baari") sekä KOURA-palkinnon vuoden 2002 parhaasta tv- draamasta. Koko sarja julkaistiin marraskuussa 2006 kolmelevyisenä DVD- boksina, jossa on sarjan lisäksi kunkin osan making of. == Aiheesta muualla == * Vapaa pudotus Elonetissä: Kaikki hyvin · Turon baari · Jäänmurtajat · Taide · X · Ei yhtään onnellista päivä · Home sweet home · Iloinen talo · www.blowyourheadoff.com · Kertaus Luokka:2000-vuosikymmenen suomalaiset draamakomediasarjat
Rendez-Vous

Rendez-Vous on Jean-Michel Jarren vuonna 1986 julkaistu musiikkialbumi. Jarre on tuottanut ja säveltänyt kaikki kappaleet. == Kappaleet == # First Rendez- Vous (2'54) # Second Rendez-Vous (10'55) # Third Rendez-Vous (3'30) # Fourth Rendez-Vous (3'57) # Fifth Rendez-Vous (7'41) # Last Rendez-Vous (Ron's Piece) (6'04) Astronautti Ronald McNairin oli tarkoitus nauhoittaa kuudennen kappaleen saksofoniosuus avaruussukkulalennolla. Siitä olisi tullut maailman ensimmäinen avaruudessa äänitetty soitinosuus, mutta Challenger-sukkula tuhoutui nousun aikana ja koko miehistö menehtyi. McNairin osuuden Maassa nauhoitettuna esitti Pierre Gossez. == Instrumentit == * ARP 2600 * EMS Synthi AKS * Seiko DS 250 * Elka Synthex * Roland JX-8P * Fairlight CMI * E-mu Systems Emulator II * Eminent 310U -urku * Linn Electronics Linn 9000 * Moog Memory Moog * RMI Harmonic Synthesizer * Oberheim OB-X * Yamaha DX-100 * Geiss Matrisequencer * Roland TR-808 * Casio CZ-5000 * Sequential Circuits Prophet == Lähteet == * CD-levy 488141 2 (Disques Deyfus, 1986) Luokka:Vuoden 1986 albumit Luokka:Jean Michel Jarren albumit
Ten Commandments

Ten Commandments on Ozzy Osbournen pienellä painoksella julkaistu kokoelma- albumi vuodelta 1990. == Kappaleet == # # # # # # # # # # == Aiheesta muualla == * * Luokka:Vuoden 1990 kokoelma-albumit Luokka:Ozzy Osbournen kokoelma- albumit
Cris af Enehielm

Christina (Cris) Marianne af Enehielm (s. 24. maaliskuuta 1954 Helsinki) on suomenruotsalainen taidemaalari, puku- ja lavastetaiteilija, näyttelijä, ohjaaja sekä performanssitaiteilija.HAM Helsinki: Cris af Enehielm. Viitattu 27.10.2022. Suomen teatterit ja teatterintekijät 1993. Tammi, 1993. Hän sai Vuoden nuori taiteilija -palkinnon vuonna 1986. Provokatiivista ja vahvaa naisnäkökulmaa omaavaa taidetta tekevä Enehielm otti vaikutteita poptaiteesta, sarjakuvista ja mainosten naiskuvasta. Hän valmistui taidemaalariksi vuonna 1977 Fria konstskolanista sekä näyttelijäksi vuonna 1981 Teatterikorkeakoulusta. Af Enehjelmillä on ollut taidenäyttelyitä muun muassa Gallerie Anhavassa ja Gallerie Forsblomilla Helsingissä. Hänelle myönnettiin vuonna 2020 Pro Finlandia -mitali. Af Enehjelm on tehnyt performanssia eri ryhmissä kuten Homo$, Jack Helen Brut ja Särjen Ääni ja näytellyt muun muassa Lilla Teaternissa, televisiossa ja elokuvissa. Hän on myös vaikuttanut muutamassa tanssiteoksessa. Hän ääninäytteli Muumilaakson tarinoiden ruotsinkielisessä versiossa Vilijonkkaa. Hänellä on kaksi poikaa: Andreas af Enehielm ja Theo Theodor af Enehielm (s. 1993). __NOTOC__ ==Lähteet== * Suomen kuvataiteilijat 86. Suomen taiteilijaseura 1987. * *Mikko Oranen. Skenet. *Galleria Anhava. ===Viitteet=== ==Aiheesta muualla== * * Luokka:Suomalaiset performanssitaiteilijat Luokka:Suomalaiset taidemaalarit Luokka:Pro Finlandia -palkitut Luokka:Suomalaiset aateliset Luokka:Vuonna 1954 syntyneet Luokka:Elävät henkilöt
Barabus TKR

Barabus TKR on eräs maailman nopeimmista superautoista. Esittely tapahtui heinäkuussa 2006 järjestetyssä British Motor Show’ssa. ==Yleistä== TKR:n ilmoitettiin olevan markkinoille tullessaan nopeampi kuin silloinen maailman nopein sarjavalmisteinen auto Bugatti Veyron. Vahvistettujen mittausten mukaan nopein auto on SSC Aero. Ennakkotietojen mukaan Barabus TKR:n hinta on sen tullessa markkinoille 360 000 puntaa. Auton hiilikuituinen kori valmistetaan Colonellassa, Italiassa ja moottori Englannissa. Tuotantomääräksi on suunniteltu kolmen vuoden aikana noin 300–400 kpl. Ensimmäisten autojen oli tarkoitus saapua ostajille syksyllä 2006. ==Moottori== Moottorina on tuplaturbolla varustettu 7,0-litrainen V8, joka tuottaa tehoa 739 kW (1 005 hv). Auto kiihtyy 1,67 sekunnissa 0–100 km/h slicksirenkailla, jotka eivät kuitenkaan ole Suomessa laillisia katukäytössä. Huippunopeudeksi ilmoitetaan 434 km/h. ==Aiheesta muualla== * Autowiki Luokka:Italialaiset automerkit
Vääräkoski (täsmennyssivu)

Vääräkoski tarkoittaa seuraavia: * Vääräkoski, maaseututaajama Karjalan tasavallassa Venäjällä * Vääräkosken kartonkitehdas, Vääräkosken Pahvi Oy:n lakkautettu kartonkitehdas Ähtärissä * Vääräkoski, kylä Ähtärissä * Vääräkoski, koski Ähtärissä * Vääräkoski, kylänosa Suurperon kylässä Viipurin maalaiskunnassa luovutetulla alueella * Vääräkosken kanava, kanava Heinäveden reitin varrella. * Vääräkosken voimalaitos, vesivoimala Tohmajärvellä Jänisjoessa
Sidney Hook

Sidney Hook (20. joulukuuta 1902 - 12\. heinäkuuta 1989) oli yhdysvaltalainen filosofi, intellektuelli ja pragmatisti. Hook oli 1920- ja 30-luvuilla marxilainen ja trotskilainen. Kylmän sodan aikana hän oli anti-kommunisti, mutta luki itsensä demokraattiseksi sosialistiksi. == Teoksia == * The Metaphysics of Pragmatism (1927) * Towards the Understanding of Karl Marx: A Revolutionary Interpretation (1933) * The Meaning of Marx (edited collection, 1934) * From Hegel to Marx (1936) * John Dewey: An Intellectual Portrait (1939) * Reason, Social Myths, and Democracy (1940) * The Hero in History (1943) * Education for Modern Man (1946) * John Dewey: Philosopher of Science and Freedom (editor, 1950) * Heresy, Yes; Conspiracy, No (1953) * Marx and the Marxists: The Ambiguous Legacy (1955) * Common Sense and the Fifth Amendment (1957) * Political Power and Personal Freedom (1959) * The Quest for Being, and Other Studies in Naturalism and Humanism (1961) * The Paradoxes of Freedom (1963) * The Place of Religion in a Free Society (1968) * Academic Freedom and Academic Anarchy (1970) * Pragmatism and the Tragic Sense of Life (1974) * Marxism and Beyond (1983) * Out of Step (1987) == Aiheesta muualla == * Mattick, Paul: The Inevitability of Communism - Critique of Sidney Hook's Interpretation of Marx - Pamfletti Hookia vastaan (1936) * Morrison, M.: Sidney Hook’s Attack on Trotskyism (1943) * * Talisse, Robert: Sidney Hook Reconsidered Hook,Sidney Hook,Sidney Hook,Sidney Luokka:Naturalismi (filosofia)
Charles Bally

Charles-Louis Bally (4. helmikuuta 1865 Geneve - 10\. huhtikuuta 1947 Geneve) oli sveitsiläinen kielitieteilijä. Nykyään Bally muistetaan ehkä parhaiten siitä, että hän toimitti yhdessä kollegansa Albert Sechehayen kanssa opettajansa Ferdinand de Saussuren postuumin kirjan Cours de linguistique générale, mutta 1920–1930-luvulla hän oli eräs keskeisimpiä eurooppalaisen kielitieteellisen strukturalismin edustajia yhdessä Roman Jakobsonin, Nikolai Trubetzkoyn ja Louis Hjelmslevin kanssa. Luokka:Sveitsiläiset kielitieteilijät Luokka:Vuonna 1865 syntyneet Luokka:Vuonna 1947 kuolleet
Albert Sechehaye

Charles Albert Sechehaye (4. heinäkuuta 1870 Geneve – 2. heinäkuuta 1946 Geneve) oli sveitsiläinen kielitieteilijä, Geneven kielitieteellisen koulukunnan (école genevoise de linguistique) edustaja. Sechehaye opiskeli vuodesta 1891 Geneven yliopistossa, missä hänen opettajanaan oli Ferdinand de Saussure. Sechehayella oli merkittävä osuus – yhdessä Charles Ballyn kanssa – Saussuren luentojen pohjalta kootun merkkiteoksen Cours de linguistique générale synnyssä, samoin kuin koko strukturalismin synnyssä.Mickael Pasi Suominen: Aikansa eturivissä. Geneven kielitieteellisestä koulukunnasta, opinnäyte, Helsingin yliopisto ==Lähteet== Luokka:Sveitsiläiset kielitieteilijät Luokka:Vuonna 1870 syntyneet Luokka:Vuonna 1946 kuolleet
Argentiinan Grand Prix 1973

Argentiinan Grand Prix 1973 oli Formula 1 -sarjan osakilpailu, joka ajettiin 28. tammikuuta 1973 Autódromo Oscar Alfredo Gálvez -radalla. Kilpailu oli kauden ensimmäinen ja sen voitti Emerson Fittipaldi. Kilpailun lähdössä François Cevert sai onnistuneen lähdön ja nousi taistelemaan johtopaikasta paalupaikalta lähtenyttä Clay Regazzonia vastaan, missä hän onnistui melkein kolmekymmentä kierrosta myöhemmin, kun Regazzonin renkaat kuluivat loppuun. Ronnie Petersonin keskeytys moottoririkkoon ja Jackie Stewartin renkaiden kuluminen mahdollistivat Emerson Fittipaldin nousun kilpailussa, minkä seurauksena hän taisteli Cevertiä vastaan kilpailun voitosta. Taistelu päättyi Fittipaldin ohitukseen kymmenen kierrosta ennen ruutulippua. == Tulokset == Sija Nro Kuljettaja Talli Kierrokset Aika/Keskeytys Lähtöruutu Pisteet 1 2 Emerson Fittipaldi Lotus-Ford 96 1:56.18,22 2 9 2 8 François Cevert Tyrrell- Ford 96 +4,69 6 6 3 6 Jackie Stewart Tyrrell-Ford 96 +33,19 4 4 4 18 Jacky Ickx Ferrari 96 +42,57 3 3 5 14 Denny Hulme McLaren-Ford 95 + 1 krs. 8 2 6 12 Wilson Fittipaldi Brabham-Ford 95 + 1 krs. 13 1 7 32 Clay Regazzoni BRM 93 + 3 krs. 1 8 16 Peter Revson McLaren-Ford 92 + 4 krs. 11 9 20 Arturo Merzario Ferrari 92 + 4 krs. 14 10 22 Mike Beuttler March-Ford 90 Ripustukset 18 Kesk. 24 Jean-Pierre Jarier March-Ford 84 Jäähdytin 17 Kesk. 30 Jean-Pierre Beltoise BRM 79 Moottori 7 NC 38 Howden Ganley Iso Marlboro-Ford 79 Ei sijoitusta 19 Kesk. 4 Ronnie Peterson Lotus-Ford 67 Öljynpaine 5 Kesk. 34 Niki Lauda BRM 66 Öljynpaine 13 Kesk. 10 Carlos Reutemann Brabham-Ford 16 Vaihdelaatikko 9 Kesk. 26 Mike Hailwood Surtees-Ford 10 Vetoakseli 10 Kesk. 28 Carlos Pace Surtees-Ford 10 Ripustukset 15 Kesk. 36 Nanni Galli Iso Marlboro-Ford 0 Moottori 16 Lähde: Lähde: Lähde: Lähde: Lähde: Lähde: Lähde: Lähde: Lähde: ==Lähteet== Luokka:Formula 1 -kausi 1973 Luokka:Argentiinan Grand Prix
Brasilian Grand Prix 1973

Brasilian Grand Prix 1973 oli Formula 1 -sarjan osakilpailu, joka ajettiin 11. helmikuuta 1973 Interlagosin radalla. Kyseessä oli ensimmäinen F1-sarjaan kuuluva Brasilian Grand Prix. Kilpailun voitti kotikisaansa ajanut Emerson Fittipaldi, jolle voitto oli kauden toinen. Fittipaldin lisäksi myös Denny Hulme sai nimiinsä kilpailun nopeimman kierroksen ajettuaan saman ajan kierroksella 20. Lotus-talli otti 50. voiton ja nousi näin Ferrarin ohi voittojen määrässä == Tulokset == Sija Nro Kuljettaja Talli Kierrokset Aika/Keskeytys Lähtöruutu Pisteet 1 1 Emerson Fittipaldi Lotus-Ford 40 1.43.55,6 2 9 2 3 Jackie Stewart Tyrrell-Ford 40 +13,5 8 6 3 7 Denny Hulme McLaren-Ford 40 + 1.46,4 5 4 4 10 Arturo Merzario Ferrari 39 + 1 krs. 17 3 5 9 Jacky Ickx Ferrari 39 + 1 krs. 3 2 6 14 Clay Regazzoni BRM 39 + 1 krs. 4 1 7 19 Howden Ganley Iso Marlboro-Ford 39 + 1 krs. 14 8 16 Niki Lauda BRM 38 + 2 krs. 13 9 20 Nanni Galli Iso Marlboro-Ford 38 + 2 krs. 18 10 4 François Cevert Tyrrell-Ford 38 + 2 krs. 9 11 17 Carlos Reutemann Brabham-Ford 38 + 2 krs. 7 12 23 Luiz Bueno Surtees-Ford 36 + 4 krs. 20 Kesk. 15 Jean-Pierre Beltoise BRM 23 Sähköt 10 Kesk. 12 Mike Beuttler March-Ford 18 Ylikuumeneminen 19 Kesk. 6 Carlos Pace Surtees-Ford 9 Ripustukset 6 Kesk. 5 Mike Hailwood Surtees-Ford 6 Vaihdelaatikko 14 Kesk. 11 Jean-Pierre Jarier March-Ford 6 Vaihdelaatikko 15 Kesk. 2 Ronnie Peterson Lotus-Ford 5 Pyörä 1 Kesk. 18 Wilson Fittipaldi Brabham-Ford 5 Ylikuumeneminen 11 Kesk. 8 Peter Revson McLaren-Ford 3 Vaihdelaatikko 12 Lähde: 1973 Brazilian Grand Prix Brasilian GP 1973 - F1-ruutu Lähde: 1973 Brazilian Grand Prix Brasilian GP 1973 - F1-ruutu Lähde: 1973 Brazilian Grand Prix Brasilian GP 1973 - F1-ruutu Lähde: 1973 Brazilian Grand Prix Brasilian GP 1973 - F1-ruutu Lähde: 1973 Brazilian Grand Prix Brasilian GP 1973 - F1-ruutu Lähde: 1973 Brazilian Grand Prix Brasilian GP 1973 - F1-ruutu Lähde: 1973 Brazilian Grand Prix Brasilian GP 1973 - F1-ruutu Lähde: 1973 Brazilian Grand Prix Brasilian GP 1973 - F1-ruutu Lähde: 1973 Brazilian Grand Prix Brasilian GP 1973 - F1-ruutu == Muuta == *Nanni Gallin paras sijoitus ==Lähteet== Luokka:Formula 1 -kausi 1973 Luokka:Brasilian Grand Prix
Etelä-Afrikan Grand Prix 1973

Etelä-Afrikan Grand Prix 1973 oli Formula 1 -sarjan osakilpailu, joka ajettiin 3. maaliskuuta 1973 Kyalamin radalla. Kilpailun voitti Jackie Stewart, jolle voitto oli kauden ensimmäinen. == Tulokset == Sija Nro Kuljettaja Talli Kierrokset Aika/Keskeytys Lähtöruutu Pisteet 1 3 Jackie Stewart Tyrrell-Ford 79 1.43.11,07 16 9 2 6 Peter Revson McLaren-Ford 79 +24,55 6 6 3 1 Emerson Fittipaldi Lotus-Ford 79 +25,06 2 4 4 9 Arturo Merzario Ferrari 78 + 1 krs. 15 3 5 5 Denny Hulme McLaren-Ford 77 + 2 krs. 1 2 6 23 George Follmer Shadow-Ford 77 + 2 krs. 21 1 7 18 Carlos Reutemann Brabham-Ford 77 + 2 krs. 8 8 12 Andrea de Adamich Surtees-Ford 77 + 2 krs. 20 9 7 Jody Scheckter McLaren- Ford 75 Moottori 3 10 21 Howden Ganley Iso Marlboro-Ford 73 + 6 krs. 19 11 2 Ronnie Peterson Lotus-Ford 73 + 6 krs. 4 Kesk. 11 Carlos Pace Surtees-Ford 69 Onnettomuus 9 NC 26 Eddie Keizan Tyrrell-Ford 67 Ei sijoitusta 22 NC 14 Jean-Pierre Jarier March-Ford 66 Ei sijoitusta 18 NC 4 François Cevert Tyrrell-Ford 66 Ei sijoitusta 25 NC 24 Mike Beuttler March-Ford 65 Ei sijoitusta 23 Kesk. 19 Wilson Fittipaldi Brabham-Ford 52 Vaihdelaatikko 17 Kesk. 20 Jackie Pretorius Iso Marlboro-Ford 35 Ylikuumeneminen 24 Kesk. 17 Niki Lauda BRM 26 Moottori 10 Kesk. 22 Jackie Oliver Shadow-Ford 14 Moottori 14 Kesk. 16 Jean-Pierre Beltoise BRM 4 Kytkin 7 Kesk. 25 Dave Charlton Lotus-Ford 3 Onnettomuus 13 Kesk. 15 Clay Regazzoni BRM 2 Onnettomuus 5 Kesk. 8 Jacky Ickx Ferrari 2 Onnettomuus 11 Kesk. 10 Mike Hailwood Surtees- Ford 2 Onnettomuus 12 Lähde: 1973 South African Grand Prix Etelä-Afrikan GP 1973 - F1-ruutu Lähde: 1973 South African Grand Prix Etelä-Afrikan GP 1973 - F1-ruutu Lähde: 1973 South African Grand Prix Etelä-Afrikan GP 1973 - F1-ruutu Lähde: 1973 South African Grand Prix Etelä-Afrikan GP 1973 - F1-ruutu Lähde: 1973 South African Grand Prix Etelä-Afrikan GP 1973 - F1-ruutu Lähde: 1973 South African Grand Prix Etelä-Afrikan GP 1973 - F1-ruutu Lähde: 1973 South African Grand Prix Etelä-Afrikan GP 1973 - F1-ruutu Lähde: 1973 South African Grand Prix Etelä-Afrikan GP 1973 - F1-ruutu Lähde: 1973 South African Grand Prix Etelä-Afrikan GP 1973 - F1-ruutu ==Lähteet== Luokka:Etelä-Afrikan Grand Prix Luokka:Formula 1 -kausi 1973
Espanjan Grand Prix 1973

Espanjan Grand Prix 1973 oli Formula 1 -sarjan osakilpailu, joka ajettiin 29. huhtikuuta 1973 Montjuïcin radalla. Kilpailun voitti Emerson Fittipaldi, jolle voitto oli kauden kolmas. == Tulokset == 1973 Spanish Grand Prix Sija Nro Kuljettaja Talli Kierrokset Aika/keskeytys Lähtöruutu Pisteet 1 1 Emerson Fittipaldi Lotus-Ford 75 1:48:18.7 7 9 2 4 François Cevert Tyrrell-Ford 75 42.7 3 6 3 20 George Follmer Shadow-Ford 75 + 1:13.1 14 4 4 6 Peter Revson McLaren-Ford 74 +1 krs. 5 3 5 15 Jean-Pierre Beltoise BRM 74 +1 krs. 10 2 6 5 Denny Hulme McLaren-Ford 74 +1 krs. 2 1 7 12 Mike Beuttler March-Ford 74 +1 krs. 19 8 11 Henri Pescarolo March-Ford 73 +2 krs. 18 9 14 Clay Regazzoni BRM 69 +6 krs. 8 10 17 Wilson Fittipaldi Brabham-Ford 69 +6 krs. 12 11 24 Nanni Galli Iso Marlboro-Ford 69 +6 krs. 20 12 7 Jacky Ickx Ferrari 69 +6 krs. 6 Kesk. 18 Carlos Reutemann Brabham-Ford 66 Vetoakseli 15 Kesk. 23 Howden Ganley Iso Marlboro-Ford 63 Polttoaine loppu 21 Kesk. 2 Ronnie Peterson Lotus-Ford 56 Vaihdelaatikko 1 Kesk. 3 Jackie Stewart Tyrrell-Ford 47 Jarrut 4 Kesk. 16 Niki Lauda BRM 28 Pyörä 11 Kesk. 25 Graham Hill Shadow-Ford 27 Jarrut 22 Kesk. 9 Mike Hailwood Surtees-Ford 25 Öljyvuoto 9 Kesk. 19 Jackie Oliver Shadow-Ford 23 Moottori 13 Kesk. 21 Andrea de Adamich Brabham-Ford 17 Pyörä 17 Kesk. 10 Carlos Pace Surtees-Ford 13 Vetoakseli 16 == Muuta == * Nopein kierros: Ronnie Peterson - 1:23.8 * Mike Beuttlerin paras sijoitus ==Lähteet== Luokka:Formula 1 -kausi 1973 1973 Luokka:Barcelonan urheilu
Belgian Grand Prix 1973

Belgian Grand Prix 1973 oli Formula 1 -sarjan osakilpailu, joka ajettiin 20. toukokuuta 1973 Zolderin radalla. Kilpailun voitti Jackie Stewart, jolle voitto oli kauden toinen. == Tulokset == 1973 Belgian Grand Prix Sija Nro Kuljettaja Talli Kierrokset Aika/keskeytys Lähtöruutu Pisteet 1 5 Jackie Stewart Tyrrell-Ford 70 1:42:13.43 6 9 2 6 François Cevert Tyrrell-Ford 70 31.84 4 6 3 1 Emerson Fittipaldi Lotus-Ford 70 + 2:02.79 9 4 4 9 Andrea de Adamich Brabham-Ford 69 + 1 krs. 18 3 5 21 Niki Lauda BRM 69 + 1 krs. 14 2 6 22 Chris Amon Tecno 67 + 3 krs. 15 1 7 7 Denny Hulme McLaren-Ford 67 +3 krs. 2 8 24 Carlos Pace Surtees-Ford 66 +4 krs. 8 9 12 Graham Hill Shadow-Ford 65 +5 krs. 23 10 19 Clay Regazzoni BRM 63 Onnettomuus 12 11 15 Mike Beuttler March-Ford 63 Onnettomuus 20 Kesk. 14 Jean-Pierre Jarier March-Ford 60 Onnettomuus 16 Kesk. 20 Jean-Pierre Beltoise BRM 56 Ei sijoitusta 5 Kesk. 11 Wilson Fittipaldi Brabham-Ford 46 Moottori 19 Kesk. 2 Ronnie Peterson Lotus-Ford 42 Onnettomuus 1 Kesk. 8 Peter Revson McLaren-Ford 33 Onnettomuus 10 Kesk. 25 Howden Ganley Iso Marlboro-Ford 16 Onnettomuus 21 Kesk. 10 Carlos Reutemann Brabham-Ford 14 Moottori 7 Kesk. 16 George Follmer Shadow- Ford 13 Kaasu 11 Kesk. 17 Jackie Oli Shadow-Ford 11 Onnettomuus 22 Kesk. 3 Jacky Ickx Ferrari 6 Öljypumppu 3 Kesk. 26 Nanni Galli Iso Marlboro-Ford 6 Moottori 17 Kesk. 23 Mike Hailwood Surtees-Ford 4 Onnettomuus 13 == Muuta == * Nopein kierros: François Cevert - 1:25.46 ==Lähteet== Luokka:Formula 1 -kausi 1973 Luokka:Belgian Grand Prix
Monacon Grand Prix 1973

Monacon Grand Prix 1973 oli Formula 1 -sarjan osakilpailu, joka ajettiin 3. kesäkuuta 1973 Monacon katuradalla. Kilpailun voitti Jackie Stewart, jolle voitto oli kauden kolmas. == Tulokset == 1973 Monaco Grand Prix Sija Nro Kuljettaja Talli Kierrokset Aika/keskeytys Lähtöruutu Pisteet 1 5 Jackie Stewart Tyrrell-Ford 78 1:57:44.3 1 9 2 1 Emerson Fittipaldi Lotus-Ford 78 1.3 5 6 3 2 Ronnie Peterson Lotus-Ford 77 + 1 krs. 2 4 4 6 François Cevert Tyrrell-Ford 77 + 1 krs. 4 3 5 8 Peter Revson McLaren-Ford 76 + 2 krs. 15 2 6 7 Denny Hulme McLaren-Ford 76 + 2 krs. 3 1 7 9 Andrea de Adamich Brabham-Ford 75 + 3 krs. 25 8 23 Mike Hailwood Surtees-Ford 75 + 3 krs. 13 9 27 James Hunt March-Ford 73 Moottori 18 10 17 Jackie Oliver Shadow-Ford 72 + 6 krs. 22 11 11 Wilson Fittipaldi Brabham-Ford 71 Polttoaineen syöttö 9 Kesk. 14 Jean-Pierre Jarier March-Ford 67 Vaihdelaatikko 14 Kesk. 12 Graham Hill Shadow-Ford 62 Ripustukset 24 Kesk. 4 Arturo Merzario Ferrari 58 Öljynpaine 16 Kesk. 10 Carlos Reutemann Brabham-Ford 46 Vaihdelaatikko 19 Kesk. 3 Jacky Ickx Ferrari 44 Vetoakseli 7 Kesk. 25 Howden Ganley Iso Marlboro-Ford 41 Vetoakseli 10 Kesk. 20 Jean-Pierre Beltoise BRM 39 Onnettomuus 11 Kesk. 24 Carlos Pace Surtees-Ford 31 Vetoakseli 17 Kesk. 18 David Purley March- Ford 31 Polttoainevuoto 23 Kesk. 26 Nanni Galli Iso Marlboro-Ford 30 Vetoakseli 21 Kesk. 21 Niki Lauda BRM 24 Vaihdelaatikko 6 Kesk. 22 Chris Amon Tecno 22 Ylikuumeneminen 12 Kesk. 19 Clay Regazzoni BRM 15 Jarrut 8 Kesk. 15 Mike Beuttler March-Ford 3 Moottori 20 == Muuta == * Nopein kierros: Emerson Fittipaldi - 1:28.1 ==Lähteet== Luokka:Formula 1 -kausi 1973 Luokka:Monacon Grand Prix
Ranskan Grand Prix 1973

Ranskan Grand Prix 1973 oli Formula 1 -sarjan osakilpailu, joka ajettiin 1. heinäkuuta 1973 Paul Ricardin radalla. Kilpailun voitti Ronnie Peterson, jolle voitto oli kauden ja koko uran ensimmäinen. == Tulokset == 1973 French Grand Prix Sija Nro Kuljettaja Talli Kierrokset Aika/keskeytys Lähtöruutu Pisteet 1 2 Ronnie Peterson Lotus-Ford 54 1:41:36.52 5 9 2 6 François Cevert Tyrrell- Ford 54 40.92 4 6 3 10 Carlos Reutemann Brabham-Ford 54 46.48 8 4 4 5 Jackie Stewart Tyrrell-Ford 54 46.93 1 3 5 3 Jacky Ickx Ferrari 54 48.9 12 2 6 27 James Hunt March-Ford 54 + 1:22.54 14 1 7 4 Arturo Merzario Ferrari 54 + 1:29.19 10 8 7 Denny Hulme McLaren-Ford 54 + 1:29.53 6 9 21 Niki Lauda BRM 54 + 1:45.76 17 10 12 Graham Hill Shadow-Ford 53 + 1 krs. 16 11 20 Jean- Pierre Beltoise BRM 53 + 1 krs. 15 12 19 Clay Regazzoni BRM 53 + 1 krs. 9 13 24 Carlos Pace Surtees-Ford 51 + 3 krs. 18 14 25 Howden Ganley Iso Marlboro-Ford 51 + 3 krs. 24 15 29 Rikky von Opel Ensign-Ford 51 + 3 krs. 25 16 11 Wilson Fittipaldi Brabham-Ford 50 + 4 krs. 19 Kesk. 8 Jody Scheckter McLaren-Ford 43 Onnettomuus 2 Kesk. 1 Emerson Fittipaldi Lotus-Ford 41 Onnettomuus 3 Kesk. 23 Mike Hailwood Surtees-Ford 29 Öljyvuoto 11 Kesk. 9 Andrea de Adamich Brabham-Ford 28 Vetoakseli 13 Kesk. 15 Reine Wisell March- Ford 20 Ylikuumeneminen 22 Kesk. 16 George Follmer Shadow-Ford 16 Polttoaineen syöttö 20 Kesk. 26 Henri Pescarolo Iso Marlboro-Ford 16 Ylikuumeneminen 23 Kesk. 14 Jean-Pierre Jarier March-Ford 7 Vetoakseli 7 Kesk. 17 Jackie Oliver Shadow-Ford 0 Kytkin 21 == Muuta == * Nopein kierros: Denny Hulme - 1:50.99 ==Lähteet== Luokka:Formula 1 -kausi 1973 Luokka:Ranskan Grand Prix
Britannian Grand Prix 1973

Britannian Grand Prix 1973 oli Formula 1 -sarjan osakilpailu, joka ajettiin 14. heinäkuuta 1973 Silverstonen radalla. Kilpailun voitti Peter Revson, jolle voitto oli kauden ja koko uran ensimmäinen. == Tulokset == 1973 British Grand Prix Sija Nro Kuljettaja Talli Kierrokset Aika/keskeytys Lähtöruutu Pisteet 1 8 Peter Revson McLaren-Ford 67 1:29:18.5 3 9 2 2 Ronnie Peterson Lotus-Ford 67 2.8 1 6 3 7 Denny Hulme McLaren-Ford 67 3 2 4 4 27 James Hunt March-Ford 67 3.4 11 3 5 6 François Cevert Tyrrell-Ford 67 36.6 7 2 6 10 Carlos Reutemann Brabham-Ford 67 44.7 8 1 7 19 Clay Regazzoni BRM 67 + 1:11.7 10 8 3 Jacky Ickx Ferrari 67 + 1:17.4 19 9 25 Howden Ganley Iso Marlboro-Ford 66 + 1 krs. 18 10 5 Jackie Stewart Tyrrell-Ford 66 + 1 krs. 4 11 15 Mike Beuttler March-Ford 65 + 2 krs. 24 12 21 Niki Lauda BRM 63 + 4 krs. 9 13 28 Rikky von Opel Ensign-Ford 61 + 6 krs. 21 Kesk. 11 Wilson Fittipaldi Brabham-Ford 44 Öljyvuoto 13 Kesk. 1 Emerson Fittipaldi Lotus-Ford 36 Voimansiirto 5 Kesk. 29 John Watson Brabham-Ford 36 Polttoaineen syöttö 23 Kesk. 12 Graham Hill Shadow-Ford 24 Runko 27 Kesk. 22 Chris Amon Tecno 6 Polttoaineen syöttö 29 Kesk. 30 Jody Scheckter McLaren-Ford 0 Kolari 6 Kesk. 23 Mike Hailwood Surtees-Ford 0 Kolari 12 Kesk. 31 Jochen Mass Surtees-Ford 0 Kolari 14 Kesk. 24 Carlos Pace Surtees-Ford 0 Kolari 15 Kesk. 20 Jean-Pierre Beltoise BRM 0 Kolari 17 Kesk. 9 Andrea de Adamich Brabham-Ford 0 Kolari 20 Kesk. 14 Roger Williamson March-Ford 0 Kolari 22 Kesk. 16 George Follmer Shadow- Ford 0 Kolari 25 Kesk. 17 Jackie Oliver Shadow-Ford 0 Kolari 26 Kesk. 26 Graham McRae Iso Marlboro-Ford 0 Kaasu 28 Kesk. 18 David Purley March-Ford 0 Ulosajo 16 == Muuta == * Nopein kierros: James Hunt - 1:18.6 * James Huntin ensimmäinen nopein kierros *50:s Grand Prix-voittaja *Andrea de Adamichin viimeinen kilpailu ==Lähteet== Luokka:Formula 1 -kausi 1973 Luokka:Britannian Grand Prix
Islannin kruunu

Islannin kruunu (, monikossa krónur) on Islannin rahayksikkö. Sen kansainvälinen tunnus on ISK. Yksi kruunu jaetaan sataan aurairiin (yksikössä eyrir), mutta näitä pienempiä yksiköitä vastaavia kolikoita ei ole enää käytössä. Ensimmäiset Islannin kruunun setelit painettiin 1885. == Historia == Tanskan kruunu tuli käyttöön ensimmäisen kerran Islannissa vuonna 1874, ja sitä edelsi tanskalainen rigsdaler. Islanti alkoi painaa omia Islannin kruunun seteleitä vuonna 1885. Valuutat erotettiin toisistaan Skandinavian rahaliiton hajotessa ensimmäisen maailmansodan aikaan, ja Islanti itsenäistyi Tanskasta 1918. Ensimmäiset kolikot laskettiin liikkeelle 1922. Valuutan arvo laski tasaisesti ja 1970-luvun öljykriisi aiheutti pahan inflaation, joten uusia kolikoita ja seteleitä otettiin käyttöön. Viimeiset aurairit painettiin 1967. Inflaatio paheni entisestään, kunnes vuonna 1981 Islannin kruunu revalvoitiin; uusi kruunu oli sadan vanhan kruunun arvoinen. Vuonna 2002 silloinen pääministeri päätti, että maksut ja saatavat tulisi ilmoittaa yhden kruunun tarkkuudella, sillä sitä pienempiä kolikoita ei ollut enää liikkeellä moniin vuosiin. Jotkin osakkeet ovat edelleen aurairin tarkkuudella, sillä Lontoon pörssissä hinnat voidaan ilmoittaa pennin tarkkuudella. Valuutan ongelmista huolimatta islantilaiset eivät halua liittyä Euroopan unioniin tai euroon, sillä moni pelkää sen johtavan resurssien hallinnan menettämiseen. == Kolikot ja setelit == Käytössä olevat Islannin kruunun kolikot ovat 1, 5, 10, 50 ja 100 kruunua. Sadan kruunun kolikko tuli käyttöön vuonna 1995. Pankit päättivät vuonna 2003, että eivät enää hyväksy aurairin kolikoita. Kolikoissa on kuvia tyypillisistä islantilaisista eläimistä, kuten delfiineistä (5 kruunua) tai rantataskuravuista (50 kruunua) ja muinaisislantilaisen mytologian symboleita. Kierrossa olevat setelit ovat suuruudeltaan 500, 1 000, 2 000, 5 000 ja 10 000 kruunua. Kaikkiin seteleihin on painettu päiväys, jolloin ne tulivat laillisesti voimaan. Seteleitä uudistettiin viimeksi huomattavasti vuonna 2001. Niihin lisättiin ala- ja mikropainatuksia sekä metallifolioraita 2 000 ja 5 000 kruunun seteleihin. 10 000 kruunun seteli on kierrossa olevista uusin, sillä se otettiin käyttöön vuonna 2013. Sitä ei käytetä yhtä usein kuin muita seteleitä. Keskuspankki on vetänyt sadan kruunun ja sitä pienemmät setelit pois kierrosta. Seteleissä esiintyy islantilaisia taiteilijoita, tieteilijöitä ja muita merkkihenkilöitä. Kääntöpuolella on usein heidän elämäänsä, työhönsä ja saavutuksiinsa liittyviä kuvia tai tilannekuvauksia. === Kolikot === * 1 kruunu * 5 kruunua * 10 kruunua * 50 kruunua * 100 kruunua Lähde: === Setelit === * 500 kruunua * 1 000 kruunua * 2 000 kruunua (harvoin käytössä) * 5 000 kruunua * 10 000 kruunua Lähde: == Muuta == Islannin kruunu on vähän käytetty valuutta, joten monet valuutanvaihtotoimistot pyytävät varaamaan sitä etukäteen. == Lähteet == == Aiheesta muualla == * Islannin kruunun nykyinen kurssi Luokka:Euroopan rahayksiköt Luokka:Islannin talous